CELEX: 62021TN0444
Language: bg
Date: 2021-07-23 00:00:00
Title: Дело T-444/21: Жалба, подадена на 23 юли 2021 г. — Ryanair/Комисия

6.9.2021   
            
            
               BG
            
            
               Официален вестник на Европейския съюз
            
            
               C 357/34
            
         
      Жалба, подадена на 23 юли 2021 г. — Ryanair/Комисия
      (Дело T-444/21)
      (2021/C 357/51)
      Език на производството: английски
      
         Страни
      
      
         Жалбоподател: Ryanair DAC (Сордс, Ирландия) (представители: E. Vahida, F.-C. Laprévote, V. Blanc, S. Rating и I.-G. Metaxas-Maranghidis, адвокати)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени решението на ответника от 12 март 2021 г. относно държавна помощ SA.60113 —Finnair — COVID-19 — хибриден заем 107.2.b (1) и
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      Жалбоподателят излага четири твърдения в подкрепа на жалбата.
      
                  1.
               
               
                  Първо твърдение е, че ответникът е приложил неправилно член 107, параграф 2, буква б) ДФЕС и е допуснал явни грешки в преценката при проверката на пропорционалността на помощта спрямо щетите, причинени от кризата с COVID-19.
               
            
                  2.
               
               
                  Второ твърдение е, че ответникът е допуснал нарушение на конкретни разпоредби от ДФЕС и на общите принципи на правото на Съюза, които са в основата на либерализацията на въздушния транспорт в Съюза след края на 1980-те години (а именно недопускане на дискриминация, свободно предоставяне на услуги — прилагани във въздушния транспорт с Регламент 1008/2008 (2) — и свобода на установяване).
               
            
                  3.
               
               
                  Третото твърдение е, че ответникът не е започнал официална процедура по разследване въпреки сериозните трудности и че е нарушил процесуалните права на жалбоподателя.
               
            
                  4.
               
               
                  Четвъртото твърдение е, че ответникът е нарушил задължението си за мотивиране съгласно член 296, втора алинея ДФЕС.
               
            
         (1)  ОВ C 240, 2021 г., стр. 14.
      
         (2)  Регламент (ЕО) № 1008/2008 на Европейския парламент и на Съвета от 24 септември 2008 година относно общите правила за извършване на въздухоплавателни услуги в Общността (преработен) (ОВ L 293, 2008 г., стр. 3).